Klánháború

Klánháború indítása
Hetente kétszer indítunk háborút: kedden és pénteken 21:00-kor kezdődik a keresés, így a háború 20:00 óra körül fog indulni.

Így a következő ritmus adódik:
 * Hétfő - Pihenőnap
 * Kedd - Keresés indítása
 * Szerda - Felkészülés
 * Csütörtök - Harc
 * Péntek - Keresés indítása
 * Szombat - Felkészülés
 * Vasárnap - Harc

A menetrend előnye, hogy azok a tagok akik csak késő délután illetve este érnek rá, két napon is támadhatnak, így van bőven idő a seregek és bájitalok elkészítésére, stratégiák kitalálására!

Hadvezérek kiválasztása
A kiválasztás a következők szerint történik! A háborúba az összes rangos bekerül a részvételi szándéka szerint. Ezek után bekerülnek az újoncok, hogy lássuk milyen hadvezérek, majd a maradék helyekre az aktív tagok, akik újra bizonyíthatják mennyit fejlődtek! A létszám úgy alakul, hogy a rangosak többségben legyenek, mivel ők azok akik megnyerik nekünk a háborút!

Kastélyok Feltöltése
A klánháborús kastélyokat a lehető legmagasabb szintű katonákkal kell feltölteni! Ebben az esetben mindegy hogy mi a kérés, mert a klántag nem feltétlenül látja át, hogy mi lesz a legjobb a klán számára! A különböző TH szinteken más stratégiákkal szoktak támadni, ezért más típusú védő katonákat érdemes bevetni ellenük!

A következőket érdemes betartani:

TH5: 1 valkűr, 1 varázsló, 3 íjász

TH6: 1 valkűr, 1 varázsló, 3 íjász

TH7: 1 sárkány

TH8: 1 sárkány​, 1 varázsló, 1 íjász

TH8: 2 valkűr, 2 varázsló, 1 íjász

TH9: 3 valkűr, 1 varázsló, 2 íjász

TH9: 1 lávakutya

TH10: 4 valkűr, 3 íjász

Nagyon fontos, hogy a nagy lelkesedésed miatt, ne kezd el feltölteni a kastélyokat alacsonyabb szintű katonákkal! Hidd el, hogy a magasabb szintűek mindenkit fel fognak tölteni!

Célpontválasztás
Az ellenfeled kiválasztásánál az elsődleges cél a három csillag megszerzése! A lootolás (sok nyersanyag szerzése egyetlen csillaggal) TILOS!

A választásnál azt is tartsd szem előtt, hogy a saját szintednek megfelelő legyen az ellenfél. A saját szinted nem jelenti a saját számodat! Tehát NEM KELL a saját számodat támadnod az ellenfelek közül! A szinted általában ott van a saját számod környékén, de lehet nagyobb és kisebb is annál. A lényeg hogy jó esélyed legyen arra hogy 3 csillagot szerezzél!

Fontos az is, hogy a három csillag miatt ne támadj lényegesen alacsonyabb szintűt, mert akkor a klántársaid elől veszed el az ellenfelet, így nekik esélyük sem lesz a megmaradt magasabb szintűek ellen és a klán kevesebb csillagot fog szerezni! Természetesen, ha a szinteden nincs elhozható csillag, akkor már támadhatsz lényegesen alacsonyabb szintűt is!

Abban az esetben, ha a szinteden és alatta nincs elhozható csillag, akkor az ellenfél választásra nincs megkötés! Bármelyiket támadhatod, akár gyenge sereggel is (lootolás)!

A vezetőség (Leader, Co-leader, Elder) figyelemmel kíséri a háború folyamatát. Sok sikertelen (nem 3 csillag) támadás esetén, amikor már kezdünk kifogyni a támadásokból, meghatározzák a célpontválasztást! Ilyenkor kötelező az előírt célpontot támadni! Ez a stratégia szempontjából fontos, aminek a célja hogy a klán nyerjen!

Mielőtt támadnál
Mielőtt háborúba indulnál, ellenőrizd, hogy:
 * 1) Elkészült-e a teljes sereg amivel támadni akarsz?
 * 2) Biztos hogy azok a katonák vannak a seregben amit terveztél?
 * 3) Befejeződött a bájitalfőzés?
 * 4) Tele van a klánkastély?
 * 5) Királynő és a Király kialudta magát?